52. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ.5325/417 της 26 Σεπτ./3 Οκτ.  1977 (ΦΕΚ Β΄ 966) Περί εγκρίσεως εντύπων για την επιστροφή δασμών και λοιπών φόρων. Έχοντας υπόψη: 1.Τις διατάξεις της παραγράφου 2 του άρθρου 133 του Νόμου 1165/18 «περί Τελωνειακού Κώδικος». 2.Τις διατάξεις της παραγράφου 1 του άρθρου 19 του νόμου 2096/1952 «περί τροποποιήσεως και συμπληρώσεως διατάξεών τινων του τελωνειακού Κώδικος». 3.Τις διατάξεις του Νόμου 2861/54 «περί μέτρων ενισχύσεως της εξαγωγής βιομηχανικών και άλλων εκχωρίων προϊόντων». 4.Τις διατάξεις του Ν.Δ. 226/1969 «περί διασφαλίσεως ίσων όρων ανταγωνισμού δια τα ελληνικά προϊόντα». 5.Τις προτάσεις της ομάδας εργασίας, που συστήθηκε με την Τ.3094/179/19.5.77 απόφασή μας, όπως συμπληρώθηκε με την Τ.4620/301/27.8.77 όμοια, σχετικά με την απλούστευση της διαδικασίας και την μηχανοργάνωση της επιστροφής δασμών, φόρων και τελών χαρτοσήμου, στην Υπηρεσία Δασμολογικών Εξαγωγικών Διευκολύνσεων Πειραιώς. 6.Την ανάγκη της όσο το δυνατό ταχύτερης ικανοποιήσεως αιτημάτων που αφορούν στις ανωτέρω επιστροφές, δια της εφαρμογής μηχανοργανωμένων μεθόδων στον τομέα αυτό, αποφασίζουμε, 1.Εγκρίνουμε τα κατωτέρω έντυπα που μελετήθηκαν και εκπονήθηκαν από την ανωτέρω Ομάδα Εργασίας, τα οποία κρίνονται απαραίτητα για την έναρξη εφαρμογής της νέας μηχανοργανωμένης διαδικασίας της επιστροφής των δασμών, φόρων και τελών χαρτοσήμου, που θα ισχύσουν από 10 Οκτωβρίου 1977. α)Αίτηση επιστροφής Δασμών, Λοιπών Φόρων και Τελών Χαρτοσήμου, με Κωδικό Αριθμό Τ.05-11. β)Βιβλίο Καταχωρήσεως Αιτήσεων Επιστροφής Δασμών, Λοιπών Φόρων και Χαρτοσήμου, με Κωδικό Αριθμό Τ.05-12, του οποίου κάθε φύλλο θα είναι τυπωμένο και από τις δύο σελίδες. γ)Αναλυτική Κατάσταση Στοιχείων Εξαγωγής για την Επιστροφή Δασμών, Φόρων και Τελών Χαρτοσήμου, τύπος Α και με Κ.Α. Τ.05-13. δ)Αναλυτική Κατάσταση Στοιχείων Εξαγωγής για την Επιστροφή Δασμών, Φόρων και Τελών Χαρτοσήμου, τύπος Β και με Κ.Α. Τ.05-14. ε)Αναλυτική Κατάσταση Στοιχείων Εξαγωγής για (Μετά την σελ. 202,12(α) Σελ. 202,13 Τεύχος 657-Σελ. 11 - 340 Τελωνειακός Κώδικας 30.Β.α.50-52 την Επιστροφή Δασμών, Φόρων και Τελών Χαρτοσήμου, τύπος Γ και με Κ.Α. Τ.05-16. στ)Αναλυτική Κατάσταση Στοιχείων Εξαγωγής για την Επιστροφή Τελών Χαρτοσήμου, τύπος Δ και με Κ.Α. Τ.05-16. ζ)Αναλυτική Κατάσταση Στοιχείων Εξαγωγής για την Επιστροφή Τελών Χαρτοσήμου, τύπος Ε και με Κ.Α. Τ05-17. η)Κατάσταση-Δήλωση για την Επιστροφή Δασμών και Φόρων, τύπος Α και με Κ.Α. Τ.05-18. θ)Κατάσταση-Δήλωση για την Επιστροφή Τελών Χαρτοσήμου, τύπος Β και με Κ.Α. Τ.05-19. ι)Κατάσταση τιμολογίων με Κ.Α. Τ.05-20. 2.Η παρούσα, η οποία ισχύει από της υπογραφής της να δημοσιευθεί στην Εφημερίδα της Κυβερνήσεως. 